Ritratt: muntaġġ - Canva / Facebook Claire Borg  Bjorn Formosa sellem il-memorja ta' Claire Borg, omm ta' 40 sena minn San Ġiljan, li ħallietna aktar kmieni llum. Claire kienet ilha madwar tliet snin residenti f'Dar Bjorn. "Kont żgħira wisq! Min qatt kellu jgħidli li ser nitilfuk daqshekk malajr. Claire kellha MS (Isklerożi Multipla)," qal Bjorn filwaqt li qasam mas-segwaċi tiegħu ritratt ta' Claire li kienu ħadu meta marru jieklu f'San Ġiljan, proprju l-post fejn Claire twieldet. "Kemm konna ħadna pjaċir! Ħa nimmisjawk! Għażiża Claire, strieħ fis-sliem," qal Bjorn filwaqt li fakkar lill-pubbliku biex ikompli jgħin lil ALS Malta tkompli tipprovdi servizzi għal nies morda b'MS u mard newroloġiku ieħor, f'dawn il-mumenti diffiċli. Ritratt: Facebook – Bjorn Formosa Tista' tgħin b'wieħed minn dawn il-metodi: SMS fuq 5061 8936 – €6.99 'BOV mobile pay' fuq 79096249 jew żur alsmalta.org/donate Kondoljanzi lil-qraba kollha. Claire, strieħ fis-sliem!